Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
16 ก.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -10.15 จุด (-0.62%) ปิดภาคเช้าที่ 1,633.37 จุด ด้วยมูลค่าการซื้อขาย 16,961.02 ล้านบาท
Most Positive Impact : PTT (+0.71 จุด), PTTGC (+0.33 จุด), IRPC (+0.3 จุด)
Most Negative Impact: AOT (-2.47 จุด), SCC (-0.95 จุด), SCB (-0.67 จุด)
แนวโน้มตลาดบ่าย
ตลาดหุ้นภาคเช้าปรับตัวลงด้วยมูลค่าการซื้อขายที่เบาบางมากเมื่อเทียบกับค่าเฉลี่ยของตลาดในภาคเช้าตั้งแต่ต้นปีที่ 3.2 หมื่นล้านบาท โดยดัชนีถูกกดดันด้วยกลุ่มขนส่ง(-2.78จุด) ธนาคารพาณิชย์(-1.87จุด) พลังงาน(-1.37จุด) อาหาร(-1.22จุด) อสังหา(-1.12จุด) และวัสดุก่อสร้าง(-0.95จุด)
ตลาดหุ้นในภูมิภาคเช้านี้พลิกกลับมาปรับลดลง หลังจีนรายงาน GDP Growth ไตรมาส 2 ขยายตัวน้อยลง 6.7% (เป็นไปตามที่ตลาดคาด) จากไตรมาสก่อนที่ขยายตัว 6.8% ซึ่งทำให้ตลาดกังวลว่าเศรษฐกิจจีนจะเข้าสู่สภาวะโตช้าอีกครั้ง
คาดว่าจะเป็น Sentiment ลบแค่ระยะสั้นๆเท่านั้น มองช่วงบ่ายดัชนีน่าจะประคองตัวในกรอบ 1,630-1,645 จุดได้
วันนี้ทางสภาธุรกิจตลาดทุนไทย (FETCO) ซึ่งประกอบด้วย สมาคมบริษัทหลักทรัพย์ไทย สมาคมบริษัทจดทะเบียนไทย สมาคมบริษัทจัดการลงทุน สมาคมนักวิเคราะห์การลงทุน สมาคมส่งเสริมผู้ลงทุนไทย สมาคมตลาดตราสารหนี้ไทย และตลาดหลักทรัพย์แห่งประเทศไทย ได้เสนอความเห็นว่าไม่ควรเลื่อนการบังคบใช้ IFRS 9 เนื่องจากเกรงว่าจะกระทบความเชื่อมั่น และความสามารถในการแข่งขัน
FETCO ไม่ได้อยู่ใน คณะกรรมการร่วมภาคเอกชน 3 ฝ่าย หรือ กกร. (สมาคมธนาคาร สภาอุตสาหกรรม และหอการค้าไทย) ซึ่งเป็นฝ่ายยื่นหนังสือให้คณะกรรมการกำกับดูแลประกอบวิชาชีพบัญชี (กกบ.) พิจารณาเลื่อนการใช้ IFRS9 ออกไปจากำหนดเดิม 1 ม.ค.62
การประชุมของ กกบ. ในวันพรุ่งนี้ จะมีการเสนอ 3 แนวทางคือ 1) คือบังคับภายใน 1 ม.ค.62 ตามเดิม 2) เลื่อนไปเป็น 1 ม.ค.63 และ 3) คือเลื่อนไปเป็น 1 ม.ค.65 โดยมีโอกาสมากขึ้นที่ กกบ. จะพิจารณาให้เลื่อนออกไป 1 ปี หลัง คณะกรรมการร่วมภาคเอกชน 3 สถาบัน (กกร.) ได้ทำหนังสือถึง กกบ. เพื่อขอให้รอผลการศึกษาจากมหาวิทยาลัยหอการค้าไทย ซึ่งจะแล้วเสร็จ ธ.ค. นี้
ค่ำคืนนี้สหรัฐอเมริกาจะมีการรายงานดัชนียอดขายปลีกพื้นฐานเดือน มิ.ย. โดยตลาดคาดไว้ที่ 0.4%(MoM) อีกประเด็นที่ต้องติดตามคือในวันพรุ่งนี้ นายพาวเวลล์ ประธานธนาคารกลางสหรัฐจะมีคำแถลงนโยบายการเงินครึ่งปีต่อสภาคองเกรส
หุ้นแนะนำ MTC STEC CPN